als_Latn dik_Latn sag_Latn
Ku dhemb më së shumti një thumbim i bletës?
Gjatë historisë, shkencëtarët shpesh kanë bërë eksperimente të ndryshme te vetja, si dhe hulumtime, gjë e cila nuk është shumë e rehatshme. Për shembull, Benxhamin Franklinin e ka zënë rrufeja derisa ka lëshuar një fluturake gjatë stuhisë, ndërsa Albert Hofmani duke kërkuar ilaç të ri ka provuar LSD, dhe pastaj ka pasur halucinacione.
Këtu mund të përmendet dhe Majkël Smith nga Universiteti Kornel në SHBA, i cili me javë të tëra ka kërkuar përgjigjen e pyetjes Në cilën pjesë të trupit dhemb më së shumti thumbimi i bletës?
Ideja i ka ardhur derisa ka biseduar me mentorin e tij për rreziqet në punë. Ai ka menduar që më së shumti dhemb thumbimi në testiset, mirëpo kur pas dy ditësh rastësisht kjo i ka ndodhur, ka vënë re që dhimbja nuk ka qenë aq e madhe sa ka menduar.
Prandaj, ka vendosur të bëjë këtë hulumtim të pazakontë. Ka zgjedhur 25 vende në trupin e tij të cila i ka lyer me mjaltë dhe ka tërhequr bletat ta thumbojnë, 5 herë në ditë, 38 ditë me rend.
Përvojën e tij të dhimbjes e ka matur me shkallë prej 1 deri më 10.
Hulumtimi ka treguar që testiset kanë qenë vendi i katërt më i dhimbshëm për thumbim nga bleta, me çka dhimbjen e ka vlerësuar me 7, njëlloj sikur thumbimi në faqe, pëllëmbë të dorës dhe sqetulla. Vendi më i dhimbshëm kanë qenë vrimat e hundës, me çka dhimbjen e ka vlerësuar me 9. Pas asaj vjen dhimbja në buzën e sipërme (8.7) dhe dhimbja në penis (7.3)
Më së paku dhimbje ka ndjerë në kokë, në maje të gishtave të këmbës dhe mbi bërryl.
als_Latn als_Latn als_Latn als_Latn als_Latn als_Latn als_Latn als_Latn